Jussi Hyyrynen

Jussi Hyyrynen (s. 30. huhtikuuta 1971 Piippola) on suomalainen muusikko, josta on tullut tunnettu YUP-yhtyeen kitaristina. Alun perin Hyyrynen soitti yhtyeessä rumpuja, mutta siirtyi kitaraan vuonna 1991 Janne Mannosen liittyessä yhtyeen rumpaliksi. Hän soittaa myös cover-yhtyeessä Redux. Hyyrynen käyttää Gibson Les Paul- ja Gibson Les Paul Classic -kitaroita.  Jussi Hyyrynen on myös aktiivinen kestävyysjuoksun harrastaja, ja hän pitää harrastuksestaan myös blogia.

Hyyrysen nuorempi veli Antti ”Hyrde” Hyyrynen on Stam1na-yhtyeen laulaja-kitaristi. Veljeksillä on yhteinen sivuprojekti Wöyh!.

Hyyrynen on toiselta ammatiltaan lääkäri.

Lähteet

Aiheesta muualla 

 Jussi Hyyrysen juoksublogi
 Jussi Hyyrynen lauluntekijänä - Fono.fi

Suomalaiset kitaristit
Suomalaiset rockmuusikot
Suomalaiset rockrumpalit
Suomalaiset lauluntekijät
YUP:n jäsenet
Vuonna 1971 syntyneet
Elävät henkilöt